Nordisk Film lukker alle biografer i mindst to uger

Danmarks største biografkæde, Nordisk Film Biografer, har valgt at følge myndighedernes opfordringer til at begrænse muligheden for spredning af COVED-19 coronavirus. Derfor lukkes selskabet i alt 23 biografer over hele landet ned med øjeblikkelig virkning, skriver selskabet i en meddelelse til biografgængere.

Biograferne forbliver lukket ned i foreløbigt to uger, men Nordisk Film Biografer antyder, at den periode kan udvides hvis nødvendigt.

– Vi beklager de gener, det måtte have over for vores gæster, men vi følger naturligvis myndighedernes anbefalinger. Det vigtigste for os er vores gæsters tryghed, og at vi kan være med til at begrænse smitten af COVID-19. Vi holder foreløbig lukket i alle vore biografer frem til og med fredag 27. marts og følger udviklingen tæt, siger direktør i Nordisk Film Biografer Danmark, Casper Bonavent.

Firmaet oplyser, at alle billetter købt online, automatisk vil blive refunderet indenfor 3-5 hverdage. Har du allerede købt din billet fysisk i biografen, skal du gemme din billet, så refunderes eller ombyttes den til en anden forestilling, når biograferne åbner igen.

iNPUT har rakt ud til Cinemaxx for at høre, om de vil foretage lignende foranstaltninger – og nyheden opdateres, når vi modtager er svar.

[OPDATERET] Cinemaxx bekræfter, at deres biografer også lukker med øjeblikkelig virkning:

“Som følge af myndighedernes skærpede anbefalinger omkring begrænsning af COVID-19 epidemien, har vi besluttet at aflyse alle forestillinger fra torsdag d. 12. marts, og foreløbigt frem til fredag d. 27. marts”.

Nordisk Film lukker alle biografer i mindst to uger